Blanka Navarrská (1398)

Blanka Navarrská (fr. Blanche de Navarre alebo Blanche d'Évreux; * asi 1333 –  † 5. október 1398, Neaufles-Saint-Martin, Francúzsko)www.mittelalter-genealogie.de bola francúzska kráľovná ako manželka Filipa VI. 

 Životopis 
Narodila sa ako dcéra navarrskej kráľovnej Jany II. a jej manžela, spolukráľa Filipa III.
V roku 1345 sa stal jej snúbencom kastílsky infant Peter, syn Alfonza XI. Zasnúbenie bolo ale o tri roky neskôr na základe francúzskej intervencie zrušené, čím unikla smutnému osudu Petrovej neskoršej manželky Blanky Bourbónskej. 

Ďalším kandidátom na manžela mal byť francúzsky princ Ján. Situácia sa ale zmenila po Blankinom príjazde do Paríža. Pôvabná infantka tak očarila svojho potencionálneho svokra Filipa VI., že synovi našiel inú nevestu. 19. januára 1350 sa vydala za už postaršieho ovdoveného kráľa, ktorý však už v auguste 1350 vo veku 57 rokov zomrel.www.mittelalter-genealogie.de Blanka bola v čase manželovej smrti tehotná a v máji 1351 porodila dcéru Janu.

Po manželovej smrti sa mladučká vdova stiahla do ústrania a odmietla nový sobáš. Snažila sa byť sprostredkovateľom medzi francúzskymi kráľmi a svojim intrigánskym bratom Karolom II. Zvyšok svojho života zasvätila umeniu a alchýmii. Bola pochovaná v tradičnom pohrebisku francúzskych kráľov v Saint-Denis.

 Referencie 

 Iné projekty 

 Externé odkazy 
 Genealógia
 Genealógia

 Zdroj 

Kategória:Narodenia v 14. storočí
Kategória:Úmrtia 5. októbra
Kategória:Úmrtia v 1398
Kategória:Kráľovské manželky Francúzska
Kategória:Pochovaní v bazilike Saint-Denis